  Анжелика Тихонова корреспондент 2021-тӥ арын 15-17 коньывуонэ Удмуртиын «Гуртлэн арез» улсын гурт егитъёслэн форумзы ортчоз. Со «Дружба» лагерьлэн интывылаз радъяськоз. Со сярысь элькун тӧролэн но кивалтэтлэн пресс-службазы ивортӥз. Ужрадэ элькунысь гурт ёросъёсын улӥсь 16-35 аресъем егитъёс пыриськыны быгатозы Форум улсын пӧртэм мастер-классъёс, лекциос ортчозы, ӵектосъёс бордын ужаны дышетозы, уж сётӥсьёсын но инвесторъёсын пумиськонъёс ортчытозы. Егитъёс тодон-валанъёссэс таӵе ӧръёсъя будэтыны быгатозы: - Soft skills (калык азьын выступать карыны, вачевераськонъёсты пайдаё нуыны но нодъясь луыны дышетозы); - ӵектосъёс бордын ужан; - творчество но йӧскалык аспӧртэмлыкез утён; - егитъёсты но пиналъёсты Атыкай музъемез гажаны визьнодан; - ужбергатон луонлыкъёсты гуртъёсын улонэ пыӵатон. Форуме пыриськыны куриськонъёсты 10-тӥ коньывуонэ 23 час 59 минутозь  кутозы Пыр-почгес ивор Удмуртиысь физкультурая, спортъя но егитъёсын ужан политикая министерстволэн нимлыко сайтаз пырыса тодыны быгатӥськоды. Тегъёс: Мерлык егитъёс Удмуртия Гуртлэнарез  